กลุ่มติดอาวุธโจมตีโรงพยาบาลทหารอัฟกันในกรุงคาบูล
Taliban forces killed four assailants and captured one alive to end the siege at the Sardar Mohamaad Dawood Khan hospital
ISLAMABAD — รายงานข่าวระบุว่า มือปืนกลุ่มหนึ่ง พร้อมมือระเบิดฆ่าตัวตายอีกจำนวนหนึ่ง บุกเข้าไปยังโรงพยาบาลทหารในเขต วาซีร์ อัคบาร์ ข่าน ของกรุงคาบูล ในวันอังคาร โดย บิลาล คาริมิ โฆษกของรัฐบาลตาลิบัน เปิดเผยว่า การโจมตีครั้งนี้เริ่มต้นด้วยระเบิดลูกใหญ่ที่บริเวณทางเข้าโรงพยาบาล ตามมาด้วยเหตุระเบิดภายในพื้นที่อีกครั้ง คาริมิ บอกกับสำนักข่าว วีโอเอ ว่า หลังได้รับแจ้งเหตุการณ์โจมตีแล้ว กองกำลังตาลิบันเคลื่อนพลเข้าจัดการกับกลุ่มติดอาวุธภายโรงพยาบาลทันที โดยมีการต่อสู่กันด้วยปืนเป็นระยะเวลาหนึ่ง ก่อนที่ฝ่ายตาลิบันจะสังหารสมาชิกกลุ่มที่เข้ายึดโรงพยาบาลนี้ไป 4 ราย และจับกุมสมาชิก 1 รายไว้ได้ โฆษกรัฐบาลตาลิบันยังเปิดเผยด้วยว่า ได้มีการสั่งเริ่มสอบสวนเหตุโจมตีที่เกิดขึ้นนี้แล้ว ขณะที่ ยังไม่มีผู้ใดออกมาแสดงความรับผิดชอบต่อเหตุการณ์ครั้งนี้ อย่างไรก็ตาม สื่อทางการของอัฟกานิสถานรายงานโดยอ้างข้อมูลจากพยานหลายปากว่า กลุ่ม ‘แดช’ (Daesh) ซึ่งเป็นกลุ่มติดอาวุธในพื้นที่และมีสายสัมพันธ์กับกลุ่มรัฐอิสลามจังหวัดโคราซาน หรือ ISIS-K เป็นผู้อยู่เบื้องหลังการโจมตีที่โรงพยาบาลแห่งนี้ นับตั้งแต่กลุ่มตาลิบันเข้ายึดอำนาจการปกครองอัฟกานิสถาน เหตุโจมตีรุนแรงโดยกลุ่ม ISIS-K ก็เกิดขึ้นบ่อยครั้งขึ้น โดยเป้าหมายการโจมตีนั้นมักเป็นสมาชิกกองกำลังต่อสู้ตาลิบัน และสมาชิกในชุมชนมุสลิมชีอะห์ซึ่งเป็นชนกลุ่มน้อยเป็นหลัก และทำให้มีผู้เสียชีวิตและได้รับบาดเจ็บแล้วหลายร้อยรา